ai4bharat/Pralekha huggingface dataset:
প্রধানমন্ত্রীরদপ্তর
সুশান্ত সিং রাজপুতের প্রয়াণে শোক জ্ঞাপন প্রধানমন্ত্রীর
নয়াদিল্লী, ১৪ জুন, ২০২০
সুশান্ত সিং রাজপুতের প্রয়াণে শোক প্রকাশ করেছেন প্রধানমন্ত্রী শ্রী নরেন্দ্র মোদী।
এক ট্যুইট বার্তায় প্রধানমন্ত্রী বলেছেন, ‘সুশান্ত সিং রাজপুত একজন উজ্জ্বল, তরুণ অভিনেতা ছিলেন, তিনি খুব শীঘ্রই চলে গেলেন। টিভিতে এবং চলচ্চিত্রে তিনি দক্ষতা অর্জন করেছিলেন। বিনোদন জগতে তাঁর উত্থান অনেককে অনুপ্রেরণা জুগিয়েছিল এবং বেশ কয়েকটি অভিনয় স্মরণীয় হয়ে রয়েছে। তাঁর মৃত্যুতে শোকাহত। তাঁর পরিবার এবং অনুরাগীদের প্রতি আমি আমার সমবেদনা জানাচ্ছি। ওঁম শান্তি।’
(CG/SS/NS
স্বরাষ্ট্র মন্ত্রক
কেন্দ্রীয় স্বরাষ্ট্র মন্ত্রী শ্রী অমিত শাহ আজ দিল্লীতে জম্মু-কাশ্মীরের নিরাপত্তা পরিস্থিতি পর্যালোচনা করেছেন
নয়াদিল্লী, ১৮ ফেব্রুয়ারি, ২০২২
কেন্দ্রীয় স্বরাষ্ট্র মন্ত্রী শ্রী অমিত শাহ আজ দিল্লীতে জম্মু-কাশ্মীরের নিরাপত্তা পরিস্থিতি নিয়ে পর্যালোচনা বৈঠক করেছেন। বৈঠকে উপস্থিত ছিলেন জম্মু-কাশ্মীরের উপরাজ্যপাল শ্রী মনোজ সিনহা, জাতীয় নিরাপত্তা উপদেষ্টা শ্রী অজিত দোভাল এবং ভারত সরকার, জম্মু-কাশ্মীর সরকার ও সেনাবাহিনীর বরিষ্ঠ আধিকারিকরা।
শ্রী অমিত শাহ নিরাপত্তা বাহিনীর প্রয়াসের প্রশংসা করেন যে প্রয়াসে গত কয়েক বছরে জম্মু-কাশ্মীরে সন্ত্রাসবাদী ঘটনা কমেছে। ২০১৮য় ৪১৭ থেকে কমে ২০২১এ হয়েছে ২২৯। অন্যদিকে ২০১৮য় যেখানে ৯১ জন জওয়ান শহীদ হয়েছিলেন, ২০২১এ তা কমে দাঁড়িয়েছে ৪২।
কেন্দ্রীয় স্বরাষ্ট্র মন্ত্রী,নিরাপত্তার বেড়াজাল আরও শক্তিশালী করার নির্দেশ দিয়েছেন যাতে একটাও অনুপ্রবেশের ঘটনা না ঘটে এবং সন্ত্রাসবাদ নির্মূল হয়।
(CG/AP/NS
কেন্দ্রীয়মন্ত্রিসভা
চিকিৎসা সরঞ্জাম সংক্রান্ত নিয়মের সহযোগিতার ক্ষেত্রে ভারত ও ব্রিটেনের মধ্যে স্বাক্ষরিত সমঝোতাপত্রে অনুমোদন কেন্দ্রীয় মন্ত্রিসভার
নয়াদিল্লি, ০৪ নভেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে চিকিৎসা সরঞ্জাম সংক্রান্ত নিয়মাবলীর ক্ষেত্রে ভারতের সেন্ট্রাল ড্রাগ স্ট্যান্ডার্ড কন্ট্রোল অর্গানাইজেশন  এবং ইউনাইটেড কিংডম মেডিসিনস্ অ্যান্ড হেলথ কেয়ার প্রোডাক্টস্ রেগুলেটরি এজেন্সি  – এর মধ্যে স্বাক্ষরিত সমঝোতাপত্রটিকে অনুমোদন দিয়েছে।
এই সমঝোতাপত্রের ফলে সিডিএসসিও এবং ইউকেএমএইচআরএ – এর মধ্যে ফলপ্রসূ সহযোগিতা এবং তথ্য আদান-প্রদানের পরিকাঠামো গড়ে উঠবে। দুটি দেশের চিকিৎসা সরঞ্জাম সংক্রান্ত নিয়মাবলী যাতে আন্তর্জাতিক দায়বদ্ধতাকে নিশ্চিত করে, সেটি এই সমঝোতাপত্রের মাধ্যমে বিবেচনা করা হবে। মূল যেসব বিষয়গুলির ওপর সহযোগিতা গড়ে উঠবে, সেগুলি হল –
ক) সুরক্ষা সংক্রান্ত তথ্য, বিশেষ করে ওষুধ শিল্পের নজরদারির বিভিন্ন বিষয় নিয়ে তথ্যের আদান-প্রদান হবে। এর মধ্যে চিকিৎসায় ব্যবহৃত সরঞ্জামও রয়েছে।
খ) ভারত ও ব্রিটেনের মধ্যে বৈজ্ঞানিক ও বাস্তবসম্মত বিভিন্ন বিষয় নিয়ে সম্মেলনের ব্যবস্থা করা হবে।
গ) পরীক্ষাগারে, চিকিৎসা ক্ষেত্রে, উৎপাদন ও বন্টন ক্ষেত্রে এবং ওষুধ শিল্পের নজরদারি ক্ষেত্রে যথাযথ পদ্ধতির বিষয়ে তথ্যের আদান-প্রদান ও সহযোগিতা।
ঘ) পারস্পরিক বোঝাপড়ার মাধ্যমে বিভিন্ন ক্ষেত্রে ক্ষমতা বৃদ্ধি।
ঙ) নিয়ামক পরিকাঠামো ক্ষেত্রে বোঝাপড়ার বিস্তার ঘটিয়ে দুটি সংস্থার মধ্যে ভবিষ্যতে বিভিন্ন উদ্যোগ গ্রহণের ব্যবস্থা করা।
চ) ওষুধ ও চিকিৎসা সরঞ্জামের জন্য আইন ও নিয়মাবলীর বিষয়ে তথ্যের আদান-প্রদান
ছ) লাইসেন্স বিহীন আমদানি-রপ্তানীকে নিয়ন্ত্রণ করার জন্য তথ্যের আদান-প্রদান।
জ) আন্তর্জাতিক স্তরে সহযোগিতা
এই সমঝোতাপত্রের ফলে উভয় পক্ষের মধ্যে পারস্পরিক বোঝাপড়া বৃদ্ধি পাবে এবং চিকিৎসা ক্ষেত্রে ব্যবহৃত সামগ্রীর বিষয়ে আন্তর্জাতিক স্তরে সহযোগিতাও বাড়বে।
CG/CB/SB
(
ক্ষুদ্র, অতিক্ষুদ্রওমাঝারিশিল্পমন্ত্রক
কুমোর সম্প্রদায়ের ক্ষমতায়ন সমন্বিত উন্নয়নের লক্ষ্যে এক বড় পদক্ষেপ: শ্রী অমিত শাহ্
নতুন দিল্লি, ২৪ জুলাই, ২০২০
আত্মনির্ভর ভারতের লক্ষ্যে প্রান্তিক কুমোর সম্প্রদায়ের ক্ষমতায়নের জন্য কেন্দ্রীয় স্বরাষ্ট্রমন্ত্রী শ্রী অমিত শাহ্ আজ খাদি এবং গ্রামীণ শিল্পোদ্যোগ কমিশনের  'কুমোর স্বশক্তিকরণ যোজনায়' আওতায় ১০০ জন প্রশিক্ষিত কারিগরকে ১০০টি বৈদ্যুতিক কুমোর চাকা বিতরণ করেছেন। শ্রী অমিত শাহ্ নতুন দিল্লি থেকে ভিডিও কনফারেন্সের মাধ্যমে তাঁর সংসদীয় নির্বাচনী এলাকা গান্ধীনগরের কলোল তালুকার অন্তর্গত বালোয়া গ্রামের কুমোরদের এই বৈদ্যুতিক চাকা বিতরণ করেন।
'কুমোর স্বশক্তিকরণ যোজনা'র প্রশংসা করে স্বরাষ্ট্রমন্ত্রী বলেন, মৃৎশিল্পের ঐতিহ্যবাহী শিল্পকে পুনরুজ্জীবিত করার পাশাপাশি প্রান্তিক কুমোর সম্প্রদায়কে আরও স্বশক্তিকরণের লক্ষ্যে এই উদ্যোগ অনেক এগিয়ে যাবে। তিনি কেভিআইসিতে মৃৎশিল্প তৈরির বিষয়ে ১০ দিনের প্রশিক্ষণ নেওয়া পাঁচ জন কুমোর - অশোক ভাই প্রজাপতি, রাজেশ ভাই প্রজাপতি, জয়ন্তী ভাই প্রজাপতি, সুরেকাবেন প্রজাপতি এবং ভেলজি ভাই প্রজাপতিকে বৈদ্যুতিক চাকা এবং অন্যান্য সরঞ্জাম প্রদান করেছেন।
স্বরাষ্ট্রমন্ত্রী বলেন “আমাদের কুমোরদের জীবনে যে পরিবর্তন এসেছে তা দেখে আমি আনন্দিত। প্রজাপতি সম্প্রদায়ের আরও ভাল জীবিকার জন্য কেন্দ্রীয় সরকার সর্বদা প্রয়াস চালিয়ে যাচ্ছে। এই বৈদ্যুতিক চাকা বিতরণ গুজরাটের জনগণের কাছে প্রধানমন্ত্রীর উপহার"।
স্বরাষ্ট্রমন্ত্রী কুমোরদের আশ্বাস দিয়েছেন যে, তাদের পণ্য বিক্রির জন্য রেল দফতরের সঙ্গে যোগাযোগ রাখা হচ্ছে , যাতে সেখানে তাদের যথাযথ বিপণন কেন্দ্র প্রদান করা যায়। কুমোরদের সুস্থায়ী কর্মসংস্থানের সুযোগ প্রদানের জন্য কেভিআইসি'র প্রয়াসের প্রশংসা করেছেন শ্রী অমিত শাহ। কুমোর সম্প্রদায়কে “আত্মনির্ভর” করার পথে 'কুমোর স্বশক্তিকরণ যোজনা' একটি বড় পদক্ষেপ বলেও মন্তব্য করেন। আগামী দিনে কেভিআইসি প্রান্তিক শ্রেণীর মানুষের সুবিধায় কাজ চালিয়ে যাবে বলেও আশা ব্যক্ত করেছেন। অনুষ্ঠানে কেভিআইসি চেয়ারম্যান শ্রী বিনায় কুমার সাক্সেনাও বক্তব্য রাখেন।
(CG/SS
অর্থমন্ত্রক
অর্থনৈতিক কার্যকলাপের শক্তিশালী বিকাশ
নয়াদিল্লী, ২৯ জানুয়ারি, ২০২১
আর্থিক সমীক্ষায় উল্লেখ করা হয়েছে যে কোভিড-১৯ মহামারীর জেরে উদ্ভূত পরিস্থিতির এবং নানান সমস্যা থাকা সত্ত্বেও ভারতের পরিকাঠামো ক্ষেত্র অর্থনীতির অগ্রগতির ক্ষেত্রে পথ দেখিয়েছে। কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমন সংসদে আর্থিক সমীক্ষা পেশ করে জানিয়েছেন যে দেশের পরিকাঠামো ক্ষেত্রের অগ্রগতির জন্য সরকার বিশেষ গুরুত্ব দিয়েছে। এমনকি পরিকাঠামো বিনিয়োগ আর্থিক বৃদ্ধির ক্ষেত্রে দ্রুত পরিবর্তন নিয়ে এসেছে।
২০২০-২৫ অর্থবর্ষের জন্য সরকার জাতীয় পরিকাঠামো পাইপ লাইন সূচনা করেছে। এই প্রকল্পের পরিকাঠামো ক্ষেত্রে ১১১ লক্ষ কোটি টাকা বিনিয়োগ করা হয়েছে।
আর্থিক সমীক্ষায় জানানো হয়েছে যে সরকারি বেসরকারী অংশীদারিত্বের মাধ্যমে পরিকাঠামো ক্ষেত্রে বিনিয়োগ বৃদ্ধির প্রয়াস চালানো হয়েছে। পরিকাঠামো ক্ষেত্রের স্থিতিস্থাপকতা আর্থিক বৃদ্ধির অন্যতম চাবিকাঠি। এবারের আর্থিক সমীক্ষায় আশাপ্রকাশ করা হয়েছে যে ভারতের আর্থিক বৃদ্ধি এক শক্তিশালী যুগের সূচনা করবে। সরকারের বর্ধিত মূলধন ব্যয়, টিকাদান কর্মসূচি, দীর্ঘস্থায়ী সংস্কারের মতো একাধিক পদক্ষেপ গ্রহণ করার ফলে দেশের আর্থিক ব্যবস্থার উন্নতি লক্ষ্য করা গেছে।
সড়ক এবং মহাসড়ক ক্ষেত্রে বিনিয়োগ বৃদ্ধি পেয়েছে, এমনকি অসামরিক বিমান চলাচল ক্ষেত্রও আগের তুলনায় অনেক শক্তিশালী হয়েছে। বন্দর এবং জাহাজ চলাচল ক্ষেত্রের উন্নতি সাধন ঘটেছে। সাগরমালা প্রকল্পের আওতায় ৫০০রও বেশি উন্নয়নমূলক প্রকল্প চিহ্নিত হয়েছে। ভারতীয় রেলে সরকারি বেসরকারী অংশীদারিত্বের মাধ্যমে ‘নতুন ভারত নতুন রেল যোগাযোগ’ উদ্যোগ গ্রহণ করা হয়েছে। বেসরকারী ক্ষেত্র থেকে প্রায় ৩০ হাজার কোটি টাকা বিনিয়োগ হবে বলে আশাপ্রকাশ করা হয়েছে। একইভাবে টেলি-যোগাযোগ ক্ষেত্রেও সরকারের কার্যকরী পদক্ষেপ গ্রহণ করার ফলে উল্লেখযোগ্য সাফল্য লক্ষ্য করা গেছে। ২০২০র সেপ্টেম্বরের শেষ পর্যন্ত ব্রডব্যান্ড এবং ন্যারোব্যান্ড মিলিয়ে ইন্টারনেট গ্রহকের সংখ্যা ৭৭৬.৪৫ মিলিয়নে দাঁড়িয়েছে।
২০২০ আর্থিক বর্ষে অধিকাংশ তৈল শোধনাগারগুলির উন্নতি সাধনে একাধিক পদক্ষেপ গ্রহণ করা হয়েছে। কোভিড-১৯ এর জেরে লকডাউনের মধ্যেও সরকার দরিদ্র পরিবারগুলিতে বিনামূল্যে ১৪ কোটিরও বেশি এলপিজি সিলিন্ডার বিতরণ করেছে।
আর্থিক সমীক্ষায় বৈদ্যুতিক ক্ষেত্রে উন্নতি সাধনের বিষয়ে বিশেষ জোর দেওয়া হয়েছে। ভারতে বিদ্যুৎ উৎপাদন ক্ষেত্রে অগ্রগতি প্রশংসনীয় বলে জানানো হয়েছে। এমনকি এবারের সমীক্ষায় দ্রুত নগরায়ণের বিষয়টিকে বিশেষভাবে তুলে ধরা হয়েছে। এবারের আর্থিক সমীক্ষায় আর্থিক ঘাটতি রোধ, পরিকাঠামো ক্ষেত্রে উন্নতি সাধন এবং সরকারি বেসরকারী অংশীদারিত্বের হার বৃদ্ধি ও সার্বিক অর্থনৈতিক উন্নয়নে সংস্কারমূলক পদক্ষেপ গ্রহণের বিষয়গুলিকে বিশেষভাবে তুলে ধরা হয়েছে।
প্রধানমন্ত্রীরদপ্তর
ব্রাজিলের রাষ্ট্রপতির সঙ্গে প্রধানমন্ত্রীর টেলিফোনে কথা
নতুন দিল্লি, ৪ এপ্রিল, ২০২০
প্রধানমন্ত্রী শ্রী নরেন্দ্র মোদী আজ ব্রাজিলের রাষ্ট্রপতি মিঃ জায়ের মেসিয়াস বোলসোনারোর সঙ্গে টেলিফোনে কথা বলেন। বিশ্বজুড়ে কোভিড-১৯ মহামারীর বিষয়ে তাঁরা আলোচনা করেন।
কোভিড-১৯ এর জন্য ব্রাজিলে জীবনহানির ঘটনায় প্রধানমন্ত্রী শোকজ্ঞাপন করেন। তিনি বলেন, এই সময়ে প্রতিটি ভারতবাসী ব্রাজিলের বন্ধুদের জন্য প্রার্থনা করছেন।
কোভিড-১৯ এ উদ্ভূত পরিস্থিতির মোকাবিলায় দ্বিপাক্ষিক ও বহুস্তরীয় প্রাতিষ্ঠানিক কাঠামোয় ভারত ও ব্রাজিলের মধ্যে নিবিড় সহযোগিতার ওপর উভয় নেতাই জোর দেন। কোভিড পরবর্তী বিশ্বে নতুন একটি মানবকেন্দ্রিক বিশ্বায়নের ধারণা গড়ে তোলার উপর তাঁরা সহমত পোষণ করেন।
সংকটের এই মুহূর্তে প্রধানমন্ত্রী ব্রাজিলের রাষ্ট্রপতিকে সবরকম সাহায্যের আশ্বাস দেন। কোভিড-১৯ এর সংকটের ফলে সৃষ্ট সমস্যার মোকাবিলায় সংশ্লিষ্ট দেশের আধিকারিকরা যোগাযোগ রেখে বলবেন বলে উভয় নেতাই মত প্রকাশ করেন।
এই বছর ভারতের ৭০তম সাধারণতন্ত্র দিবসের অনুষ্ঠানে প্রধান অতিথি হিসেবে ব্রাজিলের রাষ্ট্রপতি যোগ দেওয়ায় প্রধানমন্ত্রী কৃতজ্ঞতা প্রকাশ করেন। ভারত-ব্রাজিলের সৌহার্দ্যপূর্ণ সম্পর্ক আরো প্রাণবন্ত হয়ে ওঠায় শ্রী মোদী সন্তোষ প্রকাশ করেন। গতবছর ব্রিকস গোষ্ঠীর নেতৃত্ব দেওয়ার জন্য তিনি ব্রাজিলকে ধন্যবাদ জানান।
(CG/CB
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আজ আরও কমে ১.৭ লক্ষ; এই সংখ্যা মোট আক্রান্তের কেবল ১.৫৮%
পর পর দুই দিন ৫ লক্ষ ৭০ হাজারের বেশি টিকাকরণ
কোভিড-১৯এর বিরুদ্ধে লড়াইয়ে ৩৫ লক্ষের বেশি সুফলভোগীকে টিকা দেওয়া হয়েছে
নয়াদিল্লী, ৩০ জানুয়ারি, ২০২১
ভারতে আজ সুস্পষ্টভাবে করোনায় আক্রান্তের সংখ্যা আরও কমে হয়েছে ১ লক্ষ ৬৯ হাজার ৮২৪। এই সংখ্যা দেশে মোট করোনায় আক্রান্তের কেবনল ১.৫৮ শতাংশ।
৯টি রাজ্য ও কেন্দ্রশাসিত অঞ্চলে সাপ্তাহিক ভিত্তিতে আক্রান্তের সংখ্যা জাতীয় গড়ের তুলনায় বেশি। কেরালায় সাপ্তাহিক ভিত্তিতে আক্রান্তের হার সর্বাধিক ১২.২০ শতাংশ। অন্যদিকে ছত্তিশগড়ে এই হার ৭.৩০ শতাংশ। অবশ্য ২৭টি রাজ্য ও কেন্দ্রশাসিত অঞ্চলে সাপ্তাহিক ভিত্তিতে আক্রান্তের হার জাতীয় গড়ের তুলনায় কম।
ভারতে সুস্থতার সংখ্যা ক্রমশ বাড়তে থাকায় জাতীয় স্তরে আরোগ্য লাভের হার বেড়ে হয়েছে প্রায় ৯৭ শতাংশ। সুস্থতার হারের দিক থেকে বিশ্বে ভারত অগ্রণী স্থানে রয়েছে। দেশে এখনও পর্যন্ত সুস্থ হয়েছেন ১ কোটি ৪ লক্ষ ৯ হাজার ১৬০। গত ২৪ ঘন্টায় আরোগ্য লাভ করেছেন ১৪ হাজার ৮০৮ জন।
কোভিড টিকাকরণ অভিযানে ভারত আরও একটি গুরুত্বপূর্ণ মাইল ফলক অর্জন করেছে। দেশে গত দু-দিনে ৫ লক্ষ ৭০ হাজারের বেশি ব্যক্তির টিকাকরণ হয়েছে। আজ সকাল ৮টা পর্যন্ত ৩৫ লক্ষ ২৭ জনের টিকাকরণ হয়েছে। গত ২৪ ঘন্টায় ৫ লক্ষ ৭১ হাজার ৯৭৪ জন সুফলভোগী টিকা নিয়েছেন। এখনও পর্যন্ত ৬৩ হাজার ৬৮৭টি টিকাকরণ পর্ব আয়োজিত হয়েছে।
ক্রমিক সংখ্যা
রাজ্য/কেন্দ্রশাসিত অঞ্চল
টিকা গ্রহীতা সুফলভোগীর সংখ্যা
১
আন্দামান ও নিকোবর দ্বীপপুঞ্জ
২৭২৭
২
অন্ধ্রপ্রদেশ
১৭৯০৩৮
৩
অরুণাচলপ্রদেশ
৯২৬৫
৪
আসাম
৩৬৯৩২
৫
বিহার
১১০৩৯৬
৬
চন্ডীগড়
২৯৭৭
৭
ছত্তিশগড়
৬২৫২৯
৮
দাদরা ও নগর হাভেলী
৬০৭
৯
দমন ও দিউ
৩৩৩
১০
দিল্লী
৪৮০০৮
১১
গোয়া
৩৩৯১
১২
গুজরাট
২২১৬৭৫
১৩
হরিয়ানা
১২৩৯৩৫
১৪
হিমাচলপ্রদেশ
২২৯১৮
১৫
জম্মু ও কাশ্মীর
২৬৬৩৪
১৬
ঝাড়খন্ড
৩৩১১৯
১৭
কর্ণাটক
৩০৭৮৯১
১৮
কেরালা
১৩৫৮৩৫
১৯
লাদাখ
৯৮৯
২০
লাক্ষ্মাদ্বীপ
৭৪৬
২১
মধ্যপ্রদেশ
২৪৬১৮১
২২
মহারাষ্ট্র
২৬১৩২০
২৩
মণিপুর
৩৩৯৯
২৪
মেঘালয়
৪২০০
২৫
মিজোরাম
৮৪৯৭
২৬
নাগাল্যান্ড
৩৯৭৩
২৭
ওড়িশা
২০৫২০০
২৮
পন্ডিচেরী
২২৯৯
২৯
পাঞ্জাব
৫৪৯৮৮
৩০
রাজস্থান
৩২৪৯৭৩
৩১
সিকিম
২০২০
৩২
তামিলনাড়ু
৯৭১২৬
৩৩
তেলেঙ্গানা
১৬৬৬০৬
৩৪
ত্রিপুরা
২৭৬১৭
৩৫
উত্তরপ্রদেশ
৪৬৩৭৯৩
৩৬
উত্তরাখন্ড
২৫৮১৮
৩৭
পশ্চিমবঙ্গ
২২১৯৯৪
অন্যান
৫০০৭৮
মোট
৩৫,০০,০২৭
দেশে গত ২৪ ঘন্টায় আরোগ্য লাভকারীদের ৮৫.১০ শতাংশই ১০টি রাজ্য ও কেন্দ্রশাসিত অঞ্চলের বাসিন্দা। কেরালাতে একদিনেই সর্বাধিক ৬ হাজার ৩৯৮ জন সুস্থ হয়েছেন। মহারাষ্ট্রে সুস্থ হয়েছেন ২ হাজার ৬১৩ জন। অন্যদিকে কর্ণাটকে সুস্থতার সংখ্যা ৬০৭। দেশে গত ২৪ ঘন্টায় নতুন করে ১৩ হাজার ৮৩ জন আক্রান্ত হয়েছেন। এরমধ্যে ৮১.৯৫ শতাংশই ৬টি রাজ্য ও কেন্দ্রশাসিত অঞ্চলের বাসিন্দা।
দেশে গত ২৪ ঘন্টায় করোনা জনিত কারণে ১৩৭ জনের মৃত্যু হয়েছে। এরমধ্যে ৮৩.৯৪ শতাংশই মারা গেছেন ৭টি রাজ্য ও কেন্দ্রশাসিত অঞ্চল থেকে। মহারাষ্ট্রে সর্বাধিক ৫৬ জনের মৃত্যু হয়েছে। কেরালায় মারা গেছেন ২২ জন এবং পাঞ্জাবে মৃত্যু হয়েছে ১১ জনের।
স্বাস্থ্যওপরিবারকল্যাণমন্ত্রক
ভারত কোভিড-১৯ টিকাকরণ ১১৫ কোটি ৭৯ লক্ষ অতিক্রম করেছে
গত ২৪ ঘণ্টায় ৫১ লক্ষ ৫৯ হাজারেরও বেশী মানুষ টিকা নিয়েছেন
কোভিড মুক্ত হওয়ার হার বর্তমানে ৯৮.২৯ শতাংশ
গত ২৪ ঘণ্টায় নতুন করে সংক্রমিত হয়েছেন ১০ হাজার ৩০২ জন
ভারতে সক্রিয় সংক্রমিতের সংখ্যা ১ লক্ষ ২৪ হাজার ৮৬৮
সাপ্তাহিক সংক্রমিতের হার ০.৯৩ শতাংশ, যা গত ৫৭দিন ধরে ২ শতাংশের নীচে রয়েছে
নয়াদিল্লি, ২০ নভেম্বর, ২০২১
দেশে এ পর্যন্ত ১,১৫,৭৯,৬৯,২৭৪টি টিকার ডোজ দেওয়া হয়েছে। গতকাল টিকা দেওয়া হয়েছে ৫১,৫৯,৯৩১জনকে।
স্বাস্থ্য কর্মীদের মধ্যে ১,০৩,৮২,০৩৮ জন টিকার প্রথম ডোজ এবং ৯৩,৮৯,৭২৮ জন টিকার দ্বিতীয় ডোজ পেয়েছেন। প্রথম সারির করোনা যোদ্ধাদের মধ্যে ১,৮৩,৭৫,৬২০ জন প্রথম ডোজ এবং ১,৬২,৮৬,৩৪৫ জন দ্বিতীয় ডোজ পেয়েছেন। ১৮-৪৪ বছর নাগরিকদের মধ্যে প্রথম ডোজ পেয়েছেন ৪৪,০৩,৯১,০২৬ জন এবং দ্বিতীয় ডোজ পেয়েছেন ১৮,৬৭,৫১,৫৫৯ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ১৮,০১,৮৪,৫৪২ জন। আর দ্বিতীয় ডোজ পেয়েছেন ১০,৯৭,৫৬,২৯৫ জন। যাঁদের বয়স ৬০-এর ওপরে তাঁদের মধ্যে ১১,২৮,৭৩,৮৪১ জন প্রথম ডোজ এবং ৭,৩৫,৭৮,২৮০ জন দ্বিতীয় ডোজ পেয়েছেন।
কোভিড-১৯ সংক্রমণ থেকে আরোগ্য লাভের হার ঊর্ধ্বমুখী। গত ২৪ ঘণ্টায় ১১ হাজার ৭৮৭ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৩ কোটি ৩৯ লক্ষ ০৯ হাজার ৭০৮ জন সুস্থ হয়ে উঠেছেন। জাতীয় আরোগ্য লাভের হার ৯৮.২৯ শতাংশ।
ভারতে গত ২৪ ঘণ্টায় নতুন করে সংক্রমিত হয়েছেন ১০ হাজার ৩০২ জন। গত ১৪৬ দিন ধরে নতুন করে সংক্রমিত হচ্ছেন ৫০ হাজারেরও কম। কেন্দ্র, রাজ্য এবং কেন্দ্রশাসিত অঞ্চলের মিলিত প্রয়াসের সুফল পাওয়া যাচ্ছে। দেশে সক্রিয় সংক্রমিতের সংখ্যা নিম্নমুখী। বর্তমানে ১ লক্ষ ২৪ হাজার ৮৬৮ জন চিকিৎসাধীন। দেশে মোট সংক্রমিতের মাত্র ০.৩৬ শতাংশ চিকিৎসাধীন। ২০২০-র মার্চের পর এই হার সর্বনিম্ন।
দেশ জুড়ে নমুনা পরীক্ষার ক্ষমতা বৃদ্ধি করা হচ্ছে। গত ২৪ ঘন্টায় ১২ লক্ষ ৭২ হাজার ৮৬৩টি নমুনা পরীক্ষা করা হয়েছে। এ পর্যন্ত দেশে ৬৩ কোটি ০৫ লক্ষ ৭৫ হাজার ২৭৯টি নমুনা পরীক্ষা করা হয়েছে।
একদিকে যখন নমুনা পরীক্ষা বৃদ্ধি পাচ্ছে, অন্যদিকে সাপ্তাহিক সংক্রমণের হার নিম্নমুখী। বর্তমানে এই হার ০.৯৩ শতাংশ এবং দৈনিক সংক্রমণের হার ০.৯৬ শতাংশ। গত ৪৭ দিন ধরে দৈনিক সংক্রমণের হার ২ শতাংশের কম আর ৮২ দিন ধরে ৩ শতাংশের কম।
CG/CB/NS
(Visitor Counter : 100
কৃষিমন্ত্রক
কৃষিজ পণ্যের উৎপাদন বাড়াতে আধুনিক প্রযুক্তি গ্রহণ
নতুন দিল্লি, ১১ ফেব্রুয়ারি, ২০২২
কৃষিকাজ রাজ্যের এক্তিয়ারভুক্ত। দেশে কৃষিজ পণ্যের উৎপাদন বাড়াতে ছোট ও প্রান্তিক কৃষক সহ কৃষক সমাজে আধুনিক কৃষি প্রযুক্তির প্রয়োগে আরও উৎসাহিত দিতে রাজ্য সরকারগুলিকে একাধিক কেন্দ্রীয় সহায়তাপুষ্ট প্রকল্পের মাধ্যমে সাহায্য করা হয়ে থাকে। কৃষকদের মধ্যে আধুনিক কৃষি প্রযুক্তির প্রয়োগ আরও বাড়াতে গুরুত্বপূর্ণ কেন্দ্রীয় কর্মসূচিগুলির মধ্যে রয়েছে এগ্রিকালচার টেকনলোজি ম্যানেজমেন্ট এজেন্সি স্কিম, কৃষি কাজের প্রসারে মাস মিডিয়া সাপোর্ট, কিষাণ কলসেন্টার, এগ্রি-ক্লিনিক এবং এগ্রি-বিজনেস সেন্টার, এগ্রিক্যালচারাল মেকানাইজেশন মিশন প্রভৃতি। সরকার কৃষিজ পণ্যের অনলাইন বিপণনে ই-মার্কেট প্ল্যাটফর্ম বা ই-ন্যাম, সয়েল হেল্থ কার্ড, পার ড্রপ মোর ক্রপ উদ্যান পালনের বিকাশে সুসংহত মিশন রূপায়ণ করছে।
উপরোক্ত কেন্দ্রীয় স্তরের কর্মসূচিগুলি ছাড়াও ভারতীয় কৃষি গবেষণা পর্ষদের আওতায় দেশের বিভিন্ন জেলায় ৭২৯টি কৃষি বিজ্ঞান কেন্দ্র গড়ে তোলা হয়েছে। এই কেন্দ্রগুলিতে বিজ্ঞানী বা সংশ্লিষ্ট ক্ষেত্রের বিশেষজ্ঞ ব্যক্তিরা কৃষকদের আধুনিক কৃষি প্রযুক্তির প্রয়োগ সম্পর্কে হাতেনাতে প্রশিক্ষণ দিচ্ছেন। কৃষি বিজ্ঞান কেন্দ্রগুলির সঙ্গে যুক্ত বিজ্ঞানী ও বিশেষজ্ঞদের ভারতীয় কৃষি গবেষণা পর্ষদের বিভিন্ন প্রতিষ্ঠানে নিয়মিত প্রশিক্ষণ দেওয়া হয়। প্রশিক্ষণ প্রাপ্ত এই বিজ্ঞানী ও বিশেষজ্ঞরা কৃষি বিজ্ঞান কেন্দ্রগুলিতে আধুনিক কৃষি প্রযুক্তির বিভিন্ন দিক সম্পর্কে কৃষকদের সচেতন করেন।
রাজ্যসভায় আজ এক লিখিত জবাবে একথা জানান কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর।
CG/BD/AS/
(Visitor Counter : 63
স্বাস্থ্যওপরিবারকল্যাণমন্ত্রক
কোভিড -১৯ টিকার প্রাপ্যতার বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ১৬৫ কোটি ০২ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১১ কোটি ৭ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ০৩ ফেব্রুয়ারি, ২০২২
দেশ জুড়ে দ্রুত কোভিড-১৯ টিকাকরণ নিশ্চিত করার জন্য কেন্দ্রীয় সরকার অঙ্গীকারবদ্ধ। সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ১৬৫ কোটি ২ লক্ষ ৬৮ হাজার ৩৫৫টি টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ১১ কোটি ৭ লক্ষ ৯০ হাজার ৫৩১টি টিকার ডোজ হাতে রয়েছে।
CG/SS/SB
(Visitor Counter : 96
স্বরাষ্ট্র মন্ত্রক
২০২০-র জীবন রক্ষা পদক সিরিজের পুরস্কার প্রাপকদের নাম অনুমোদন করেছেন রাষ্ট্রপতি
নয়াদিল্লি, ২৫ জানুয়ারি, ২০২১
রাষ্ট্রপতি ২০২০-র জীবন রক্ষা পদক সিরিজের পুরস্কার প্রাপকদের নাম অনুমোদন করেছেন। ৪০ জনের সর্বোত্তম জীবন রক্ষা পদক একজন, উত্তম জীবন রক্ষা পদক আটজন এবং জীবন রক্ষা পদক ৩১ জনকে দেওয়া হবে। একজন মরণোত্তর পুরস্কার পাবেন।
কারোর জীবন বাঁচানোর স্বীকৃতি হিসেবে জীবন রক্ষা পদকের সিরিজের পুরস্কারগুলি দেওয়া হয়। সমাজের যে কোনও স্তরের মানুষই এই পুরস্কারের যোগ্য। মরণোত্তর পুরস্কারও দেওয়া হয়ে থাকে।
কেন্দ্রীয় স্বরাষ্ট্র মন্ত্রী পদক ও শংসাপত্রে স্বাক্ষর করেন। এছাড়াও, নগদ অর্থও দেওয়া হয়।
কর্মী, জন-অভিযোগএবংপেনশনমন্ত্রক
কেন্দ্রীয় মন্ত্রী ডঃ জীতেন্দ্র সিং জানিয়েছেন কেন্দ্রীয় সরকারি চাকরিতে যোগ্য প্রার্থী বাছাই করার জন্য ২০২২এর গোড়ায় অভিন্ন যোগ্যতা নির্ণায়ক পরীক্ষা নেওয়া হবে
নয়াদিল্লী, ৬ জুলাই, ২০২১
উত্তরপূর্বাঞ্চলীয় উন্নয়ন , প্রধানমন্ত্রীর দপ্তর, কর্মী, জন-অভিযোগ, পেনশন, আণবিক শক্তি ও মহাকাশ দপ্তরের প্রতিমন্ত্রী ডাঃ জীতেন্দ্র সিং জানিয়েছেন, দেশজুড়ে ২০২২ সালের প্রথম দিকে অভিন্ন যোগ্যতা নির্ধারক পরীক্ষা  অনুষ্ঠিত হবে। প্রধানমন্ত্রী নরেন্দ্র মোদীর ব্যক্তিগত উদ্যোগে এই পরীক্ষা ব্যবস্থা শুরু করা হচ্ছে। কেন্দ্রীয় সরকারের বিভিন্ন পদে নিয়োগের জন্য এই পরীক্ষা থেকে কর্মপ্রার্থীদের বাছাই করা হবে। যদিও এ বছরের শেষে প্রথম পরীক্ষাটি অনুষ্ঠিত হওয়ার পরিকল্পনা করা হয়েছিল কিন্তু কোভিড মহামারীর কারণে তা পিছিয়ে গেল।
আইএএস আধিকারিকদের তথ্য সম্বলিত বৈদ্যুতিন পুস্তক সিভিল লিস্ট ২০২১এর প্রকাশ অনুষ্ঠানে ডঃ সিং জানান, কর্মী ও প্রশিক্ষণ দপ্তর সিইটি-র আয়োজন করবে। এর মাধ্যমে তরুণ চাকরি প্রার্থীদের সুবিধা হবে, বিশেষত যারা প্রত্যন্ত অঞ্চলে থাকেন সেইসমস্ত চাকুরি প্রার্থীরা উপকৃত হবেন। যুবক-যুবতীদের বিভিন্ন সমস্যার সমাধানে আন্তরিক হওয়ার কারণে প্রধানমন্ত্রী নরেন্দ্র মোদী এই যুগান্তকারী সংস্কার বাস্তবায়িত করছেন। দেশের সর্বত্র যুবক-যুবতীরা চাকরি পরীক্ষায় বসার ক্ষেত্রে এর ফলে সমান সুযোগ-সুবিধা পাবেন।
মন্ত্রী জানিয়েছেন, জাতীয় নিয়োগ সংস্থা সিইটি-র আয়োজনের সব দায়িত্বে রয়েছে। কেন্দ্রীয় মন্ত্রিসভার থেকে অনুমোদন পাওয়ার পর এনআরএ গঠন করা হয়েছে। স্টাফ সিলেকশন কমিশন, রেলওয়ে রিক্রু্টমেন্ট বোর্ড এবং ইন্সটিটিউট অফ ব্যাঙ্কিং পার্সোনেল সিলেকশনের পরীক্ষাগুলি মাধ্যমে যে নিয়োগ প্রক্রিয়া চলতো এখন থেকে তা সিইটি-র মাধ্যমে হবে।
ডাঃ সিং জানিয়েছেন, এনআরএ একটি বহুস্তরীয় ব্যবস্থাপনা যেখান থেকে পরীক্ষা নিয়ে যোগ্য প্রার্থীদের তালিকা তৈরি করা হবে। কেন্দ্রীয় সরকারের বি এবং সি গ্রুপের  পদের জন্য এখান থেকে কর্মী বাছাই করা হবে। দেশের প্রতিটি জেলায় কমপক্ষে একটি পরীক্ষা কেন্দ্রের ব্যবস্থা করা হবে। এরফলে প্রত্যন্ত অঞ্চলের ছাত্রছাত্রীরা প্রতিযোগিতামূলক পরীক্ষায় বসার সুযোগ পাবেন। আর্থ-সামাজিক অবস্থা বা অন্যান্য যেকোন প্রেক্ষাপট নির্বিশেষে সকলেই এই সুযোগ পাবেন। এছাড়া আর্থিকভাবে পিছিয়ে পরা পরীক্ষার্থী এবং মহিলা ও ভিন্নভাবে সক্ষমরা যথেষ্ট উপকৃত হবেন। তাঁদের বিভিন্ন পরীক্ষাকেন্দ্রে গিয়ে আলাদা আলাদা পরীক্ষায় বসতে হবেনা। কর্মী ও প্রশিক্ষণ দপ্তর গত ৭ বছর ধরে বিভিন্ন উদ্ভাবন এবং সংস্কারমূলক উদ্যোগ নিয়েছে, যাতে সাধারণ মানুষ উপকৃত হন। এই প্রসঙ্গে তিনি ২০১৪ সালের মে মাসে বিভিন্ন গুরুত্বপূর্ণ সিদ্ধান্তের কথা বলেন। এরমধ্যে উল্লেখযোগ্য হল, আগে গেজেটেড আধিকারিকরাই প্রত্যায়িত শংসাপত্র তৈরি করতেন। বর্তমানে স্বপ্রত্যায়িত শংসাপত্রের ব্যবস্থা করা হয়েছে।
আইএএস সিভিল লিস্ট ২০২১ বৈদ্যুতিন পুস্তিকার প্রসঙ্গ উল্লেখ করে মন্ত্রী বলেন, এই তালিকা থেকে যোগ্য আধিকারিককে সঠিক জায়গায় দায়িত্ব দেওয়া হবে। ডিজিটাল ইন্ডিয়া উদ্যোগের অঙ্গ হিসেবে এই বইটি প্রকাশ করা হচ্ছে। সিভিল অফিসারদের তালিকার ৬৬তম সংস্করণটি প্রথম বৈদ্যুতিনভাবে প্রকাশিত হল। পিডিএফ ফরম্যাটে প্রকাশিত এই বইয়ে আধিকারিকরা কোন ব্যাচের, ক্যাডারের, বর্তমানে তাঁরা কোথায় কর্মরত, তাঁদের শিক্ষাগত যোগ্যতা সহ বিভিন্ন তথ্য থাকবে। এই বইটি দেখতে চাইলে নিচের লিঙ্কে ক্লিক করুন।
https://dopt.gov.in
CG/CB/NS
(Visitor Counter : 239
পরিবেশওঅরণ্যমন্ত্রক
ভারতীয় প্রাণী বিদ্যা সর্বেক্ষণ পয়লা জুলাই কলকাতায় ১০৭তম জেডএসআই দিবস পালন করবে, উপস্থিত থাকবেন কেন্দ্রীয় পরিবেশ, বন ও জলবায়ু পরিবর্তন মন্ত্রী
কলকাতা, ২৮ জুন, ২০২২
ভারতীয় প্রাণী বিদ্যা সর্বেক্ষণ পয়লা জুলাই কলকাতায় ১০৭তম জেডএসআই দিবস পালন করবে, উপস্থিত থাকবেন কেন্দ্রীয় পরিবেশ, বন ও জলবায়ু পরিবর্তন মন্ত্রী শ্রী ভূপেন্দ্র যাদব, প্রতিমন্ত্রী শ্রী অশ্বিনী চৌবে এবং মন্ত্রকের সচিব শ্রীমতী লীনা নন্দন। আজ এক সাংবাদিক সম্মেলনে একথা জানান, ডঃ ধৃতি ব্যানার্জী। এবারের জেডএসআই দিবসের মূল ভাবনা জীবনধারা বা ফ্লো অফ লাইফ।
বাংলাদেশ ও মায়ানমারের মতো প্রতিবেশী দেশগুলির সঙ্গেও জেডএসআই কাজ করার স্বপ্ন দেখছে। ডঃ ধৃতি ব্যানার্জী বলেন, সেনাবাহিনী ও ভারত সরকারের আধা-সামরিক সংস্থার সাহায্যে এ ধরনের কাজে এগিয়ে যাওয়ার স্বপ্ন দেখে জেডএসআই।
অ্যানিমাল ডিসকভারি ও প্ল্যান্ট ডিসকভারি ২০২১-এর সংস্করণও ১০৭তম জেডএসআই দিবসে প্রকাশ করা হবে। কেন্দ্রীয় মন্ত্রী ই কে জানকী প্রাণী পুরস্কার প্রদান করবেন তিন জন প্রাণী বিজ্ঞানীকে। এছাড়াও, মন্ত্রী বেশ কয়েকটি বইয়ের আনুষ্ঠানিক প্রকাশ করবেন।
ডঃ ব্যানার্জী লন্ডনের ন্যাচারাল হিস্ট্রি মিউজিয়ামের সঙ্গে সমঝোতাপত্র স্বাক্ষরের বিষয়টি উত্থাপন করেন। জাতীয় স্তরেও জেডএসআই ২৫টি মউ স্বাক্ষর করেছে বলে তিনি জানান। ১০৭তম স্থাপনা দিবসে জেডএসআই এবং বর্ধমান বিশ্ববিদ্যালয় ও পশ্চিমবঙ্গ রাজ্য বিশ্ববিদ্যালয়ের মধ্যে মউ স্বাক্ষরিত হবে। ভবিষ্যতে কল্যাণী বিশ্ববিদ্যালয় ও উত্তরবঙ্গ বিশ্ববিদ্যালয়ের সঙ্গেও এ ধরনের চুক্তি স্বাক্ষর করতে জেডএসআই উদগ্রীব বলে তিনি জানান।
SSS/PM/SB
(Visitor Counter : 88
সড়কপরিবহণওমহাসড়কমন্ত্রক
সপ্তম আন্তর্জাতিক যোগ দিবস উপলক্ষে আয়োজিত ওয়েবিনারে কেন্দ্রীয় সড়ক পরিবহণ, মহাসড়ক ও অতি ক্ষুদ্র, ক্ষুদ্র এবং মাঝারি শিল্পোদ্যোগ মন্ত্রী শ্রী নীতিন গড়করির ভাষণ
নতুন দিল্লি, ২১ জুন, ২০২১
কেন্দ্রীয় সড়ক পরিবহণ, ও অতি ক্ষুদ্র, ক্ষুদ্র এবং মাঝারি শিল্পোদ্যোগ মন্ত্রী শ্রী নীতিন গড়করি বলেছেন যোগ চর্চাকে আরও জনপ্রিয় করে তোলা উচিত এবং এর জন্য প্রয়োজন নিয়মিত অনুশীলন। সপ্তম আন্তর্জাতিক যোগ দিবস উপলক্ষে আয়োজিত এক ওয়েবিনারের ভাষণ শ্রী গড়করি জানান, যোগ ব্যায়াম মানুষের জীবনে সমস্ত রোগ ও সমস্যা দূর করে। মন্ত্রী বলেন, যোগ চর্চার বিশ্বায়নের জন্য বিভিন্ন ভাষায় গ্রাম পঞ্চায়েত স্তরে যোগ প্রশিক্ষণের আয়োজন করা যেতে পারে, এতে সকলেরই সুবিধা মিলবে।
শ্রী গড়করি বলেন, প্রধানমন্ত্রী নরেন্দ্র মোদী যোগাভ্যাসকে বিশ্বস্তরে পৌঁছে দিয়েছেন। যোগের উপকারিতা ও তাৎপর্য সম্পর্কে সচেনও করে তুলেছে তিনি।
এদিনের ওয়েবিনারে উপস্থিত কেন্দ্রীয় প্রতিরক্ষা প্রতিমন্ত্রী শ্রীপাদ ইয়াসো নায়েক বলেন, গত ৭ বছর ধরে আয়ুষ মন্ত্রী যেভাবে কাজ করে চলেছেন সেকারণে যোগাভ্যাস তাঁর জীবন ও হৃদয়ে জায়গা করে নিয়েছে। শ্রী নায়েক আরও বলেন, প্রতিটি মানুষের দৈনন্দিন জীবনে যোগাভ্যাসকে যুক্ত করা উচিত।
CG/SS/SKD
(Visitor Counter : 74
মানবসম্পদবিকাশমন্ত্রক
কোভিড-১৯ পরিস্থিতির ব্যবস্থাপনা এবং অন লাইনে শিক্ষাদানের বিষয়টি খতিয়ে দেখতে কেন্দ্রীয় শিক্ষামন্ত্রী আজ আইআইএসসি,আইআইটি,আইআইআইটি, আইআইএসইআর এবং এনআইটিগুলির নির্দেশকদের সঙ্গে এক বৈঠকে পৌরহিত্য করেন
নতুন দিল্লী ২০শে মে,২০২১
কেন্দ্রীয় শিক্ষামন্ত্রী শ্রী রমেশ পোখরিয়াল নিশাঙ্ক আজ ভিডিও কনফারেন্সের মাধ্যমে আইআইএসসি,আইআইটি,আইআইআইটি,
(আইআইএসইআর এবং এনআইটিগুলির নির্দেশকদের সঙ্গে এক বৈঠকে পৌরহিত্য করেন।মন্ত্রকের প্রতিমন্ত্রী শ্রী সঞ্জয় ধত্রেও আজকের বৈঠকে যোগ দেন।মন্ত্রকের উচ্চ শিক্ষা সচিব শ্রী আমিত খারে সহ আইআইএসসি,আইআইটি,আইআইআইটি,
আইআইএসইআর এবং এনআইটিগুলির নির্দেশকরাও এই বৈঠকে যোগ দেন।
কেন্দ্রীয় শিক্ষামন্ত্রী বলেন,জাতীয় গুরুত্বপূর্ণ এই প্রতিষ্ঠানগুলির শিক্ষাদানের মান বজায় রাখার পাশাপাশি কোভিড-19 পরিস্থিতির ব্যবস্থাপনার দিকে নজর দিয়ে সব ধরনের সাবধানতা মেনে চলতে হবে। শিক্ষামন্ত্রী,এই প্রতিষ্ঠানগুলির অন লাইনে শিক্ষাদান এবং ভার্চুয়াল ল্যাবরেটরি কোর্স বিষয়েও পর্যালোচনা করেন। প্রতিষ্ঠান গুলির নির্দেশকরা জানান,গত বছর দেশজুড়ে লকডাউনের সময় থেকেই এই প্রতিষ্ঠানগুলিতে অনলাইনে শিক্ষাদান কর্মসূচী শুরু হয়ে গেছে। শিক্ষাদান এবং মূল্যায়ণের জন্য কয়েকটি প্রতিষ্ঠান তাদের নিজস্ব এপ তৈরি করেছে। যে সকল ছাত্রছাত্রীদের নেট যোগাযোগে সমস্যা রয়েছে তারা সব শিখণ সামগ্রী পরবর্তিকালে ডাউনলোড করতে পারবেন। শিক্ষকরা নিয়মিত অনলাইনে শিক্ষাদান এবং ছাত্রছাত্রীদের সহায়তা করে চলেছেন।
প্রতিষ্ঠানগুলির ক্যাম্পাসে কোভিড-19 পরিস্থিতির এবং তা মোকাবিলার বিষয় আজকের বৈঠকে আলোচনা করা হয়। শিক্ষামন্ত্রী এই পরিস্থিতিতে শিক্ষক এবং ছাত্রছাত্রীদের ওপর অপ্রয়োজনীয় চাপ না দিতে ও ইতিবাচক মনোভাব নেওয়ার বিষয়ে বিশেষ জোর দেন।
শ্রী ধত্রে এই পরিস্থিতিতে প্রতিষ্ঠানগুলি তাদের পঠনপাঠন চালিয়ে যাওয়ায় প্রশংসা করেন। কোভিড পরিস্থিতি মোকাবিলায় বিজ্ঞান ও প্রযুক্তি বিষয়ে বিশেষ জোর দেওয়ার জন্য প্রতিষ্ঠান গুলির প্রতি আহ্বান জানান তিনি।তিনি বিশ্বমানের শিক্ষা পেতে জাতীয় শিক্ষা নীতি প্রয়োগের ওপর জোর দেন।
প্রতিষ্ঠানগুলি বিধি মেনে এবং স্থানীয় প্রশাসনের সহায়তায় ক্যাম্পাসে টিকাকরণ কর্মসূচীর কথা তুলে ধরে।
কোভিড-19 পরিস্থিতির মোকাবিলায় প্রতিষ্ঠানগুলি জাতীয় স্তরে কি ধরনের গবেষণা চালাচ্ছে,আজকের বৈঠকের আলোচনায় তা ছিল গুরুত্বপূর্ণ বিষয়। কেন্দ্রীয় শিক্ষামন্ত্রী প্রতিষ্ঠানগুলির কাছে কম খরচে আরটি-পিসিআর যন্ত্র নির্মাণ,কিট নির্মাণ,ভেন্টিলেটর নির্মাণের আহ্বান জানান।
কোভিড মোকাবিলায় এইসব প্রতিষ্ঠানগুলি গবেষণা করে বেশকিছু সামগ্রী নির্মাণ করেছে। যার মধ্যে রয়েছে 'করোসিওর','কভির্যাপ' ইত্যাদি।
জাতীয় শিক্ষানীতি ২০২০ রূপায়ণে বেশ কয়েকটি প্রতিষ্ঠান ইতমধ্যেই নতুন নতুন শিক্ষা ক্ষেত্র খুলেছে বলে জানানো হয়েছে।
CG/PPM